Energiamarkkinavirasto on todennut, että kohtuullisuutta tulee arvioida sekä asiakkaan että sähkönmyyjän näkökulmasta. Kohtuullinen hinta suhteutuu siis tukkumarkkinoilla vallitsevaan hintaan, jolla vähittäismyyjä hankkii sähköä asiakkaille. Hinnan kohtuullisuutta ei arvioida suhteessa kuluttajien aiemmin maksamaan sähkön hintaan. Kohtuullisuus ei siis tarkoita, että sähkönmyyjän tulisi tarjota sähköä alle hankintakustannustensa. Oomin toistaiseksi voimassa olevat tuotteet ovat edellä kerrotun mukaisesti kohtuullisesti hinnoiteltuja, vaikka tässä markkinatilanteessa ymmärrämme, että asiakkaat eivät voi pitää nykyistä markkinahintatasoa kohtuullisena.